《次韵王侍郎上都见寄》
元代·薛玄曦

滦水东风净物华，石鳌峰下驻仙车。清明草检归黄阁，胜日开筵近紫霞。

万户砧声闻别馆，九天秋色落谁家？仙郎赋罢长回首，南去还乘八月槎。

作者简介：（1289—1345）河东人，徙居贵溪，字玄卿，号上清外史。道士。年十二入道龙虎山，师事张留孙、吴全节。仁宗时荐授大都崇真万寿宫提举。顺帝至正初，授弘文裕德崇仁真人，佑圣观住持，兼领杭州诸宫观。玄曦负才气，倜傥不羁，善为文，尤长于诗。有《上清集》。